
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 120 


23 Φεβρουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Π.Μ.Σ. του Τμήματος Χημείας του Αριστοτε- 

λείου Πανεπιστημίου Θεσσαλονίκης . 1 

Έγκριση Π.Μ.Σ. του τμήματος θεατρικών Σπουδών 

του Πανεπιστημίου Αθηνών . 2 

Τροποποίηση της 4565/8.6.93 Υπουργικής απόφασης 
(ΦΕΚ 438/τ. Β') «Ρύθμιση των θεμάτων οργάνωσης, 
λειτουργίας, υπηρεσιακής και πειθαρχικής κατά¬ 


στασης του προσωπικού, των προσόντων και των 
θεμάτων πειθαρχικού δικαίου των ιδιοκτητών ή εκ¬ 
προσώπων των Ι.Ε.Κ. των Ν.Π.Ι.Δ. ή Ιδιωτών και των 
θεμάτων της διαδικασίας διεξαγωγής των εξετά¬ 
σεων και της εκδόσεως των τίτλων κατάρτισης των 


Ι.Ε.Κ. αυτών» . 3 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/51 (1) 


Έγκριση Π.Μ.Σ. του Τμήματος Χημείας του Αριστοτε- 
λείου Πανεπιστημίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης». 

β) Του άρθρου 29 του Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/1992 (τ.Α’ 154). 

Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
Κρατικού Προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ.120 και ΚΑΕ 5299 με αντίστοιχπ αύ¬ 
ξηση του προϋπολογισμού του Α.Π.Θ., αποφασίζουμε: 

Εγκρίνουμε τη λειτουργία του προγράμματος μεταπτυ¬ 
χιακών Σπουδών του Τμήματος Χημείας του Αριστοτε- 
λείου Πανεπιστημίου Θεσσαλονίκης το οποίο κατάρτισε η 
Γενική Συνέλευση Ειδικής Σύνθεσης του παραπάνω τμή¬ 
ματος στη συνεδρίαση αριθ. 11/15.6.93 και ενέκρινε, η 
Σύγκλητος Ειδικής Σύνθεσης στη συνεδρίασή της αριθ. 3/ 


30.6.93 και το οποίο έχει ως εξής: 

Άρθρο 1 

Γενικές Διατάξεις 

Το Τμήμα Χημείας του ΑΠΘ οργανώνει και λειτουργεί 
ΠΜΣ από το ακαδημαϊκό έτος 1993-94 σύμφωνα με τις 
διατάξεις της απόφασεις αυτής και τις διατάξεις των άρ¬ 
θρων 10 έως και 12 του ν. 2083/1992. 

Άρθρο 2 

Αντικείμενο - Σκοπός 

Σκοπός του ΠΜΣ είναι η προαγωγή της επιστήμης της 
Χημείας και των ειδικοτήτων της. Αντικείμενο του ΠΜΣ εί¬ 
ναι να χορηγείται: 1. Μεταπτυχιακό Δίπλωμα Ειδίκευσης 
(ΜΔΕ) με έμφαση σε συγκεκριμένους κλάδους της Χη¬ 
μείας και 2. Διδακτορικό Δίπλωμα (ΔΔ) στη Χημεία. Το 
ΠΜΣ θα συμβάλλει στην αναβάθμιση των σπουδών σε ειδι¬ 
κότητες της Χημείας και στον περιορισμό της διαρροής 
προς άλλες χώρες των καλύτερών μας φοιτητών. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει (α) Μεταπτυχιακό Δίπλωμα Ειδί¬ 
κευσης (Μ.Δ.Ε.) στη Χημεία με έμφαση στην 

1. Ανόργανη Χημεία 2. Κβαντική και Υπολογιστική Χη¬ 
μεία 3. Βιοχημεία 4. Οργανική Χημεία 5. Προχωρημένη 
Χημική Ανάλυση 6. Χημεία Περιβάλλοντος 7. Φυσική Χη¬ 
μεία Υλικών και Ηλεκτροχημεία 8. Χημική Τεχνολογία 9. 
Χημεία και Τεχνολογία Πολυμερών 10. Χημεία και Τεχνο¬ 
λογία Τροφίμων και 

β. Διδακτορικό Δίπλωμα (ΔΔ) στη Χημεία. 

Άρθρο 4 

Κατηγορίες Πτυχιούχων 

θα γίνονται δεκτοί στο ΠΜΣ πτυχιούχοι Τμημάτων Χη¬ 
μείας, Βιολογίας, Βιοχημείας, Φυσικής, Γεωλογίας, Φαρ¬ 
μακευτικής, Κτηνιατρικής, Ιατρικής, Οδοντιατρικής, Γεω¬ 
πονίας, Χημικών Μηχανικών και Μηχανικών Μεταλλείων 
Μεταλλουργών της ΑΕΙ της ημεδαπής ή αντίστοιχων Τμη- 
μάτων της αλλοδαπής. 







Αρθρο 5 


ΜΛΕ στη Χημεία 1. Ανόργανη Χημεία 


Χρονική Διάρκεια 

Η διάρκεια του ΠΜΣ που θα οδηγεί σε ΜΔΕ θα είναι 4 
εξάμηνα. Ο δε ελάχιστος χρόνος του ΠΜΣ που θα οδηγεί 
σε ΔΔ θα είναι 8 εξάμηνα. 

Άρθρο 6 


κ/α Τίτλος μαθήματος 


Όρεςδιδ. Δ.Μ. 


ΜΧΑ 101 Προχωρημένη Ανόργανη Χημεία 3 

ΜΧΑ 102 Φυσικές μέθοδοι στην Ανόργανη Χημεία 3 
ΜΧΑ 203 Οργανομεταλλική Χημεία 3 

ΜΧΑ 204 Βισνόργανη Χημεία 3 

ΜΧΑ 305 Χημεία Στερεός Κατάστασης 3 

ΜΧΑ 306 Ραδιοχημεία - Πυρηνική Χημεία 3 

ΜΧ 700 Διπλωματική Εργασία 


Πρόγραμμα Μαθημάτων 

1. Μεταπτυχιακά Μαθήματα — Διδακτικές μονάδες 

Όλα τα μαθήματα είναι εξαμηνιαία σύμφωνα με το Ν. 
2083/92. Η παρακολούθηση των μαθημάτων είναι υπο- 
χρεωτική και έχουν τη μορφή διαλέξεων. Μέρος του μαθή¬ 
ματος μπορεί να είναι υπό μορφή σεμιναρίων ή εργαστη¬ 
ριακών ασκήσεων ή φροντιστηρίων. Το βάρος των μετά- 
πτυχιακών μαθημάτων εκφράζεται σε διδακτικές μονάδες 
(ΔΜ). Ο τρόπος εξέτασης καθορίζεται από τον ή τους δι¬ 
δάσκοντες. Η τελική εξέταση, εάν κρίνεται αναγκαία, γί¬ 
νεται μετά τη λήξη του μαθήματος. Η βαθμολογία γίνεται 
σε ακέραια κλίμακα από 0 έως 10. Σε περίπτωση αποτυ¬ 
χίας επαναλαμβάνεται μια μόνο φορά εντός τριμήνου. Σε 
περίπτωση αποτυχίας και κατά την δεύτερη εξέταση ο 
φοιτητής υποχρεούται να παρακολουθήσει εκ νέου το μά¬ 
θημα. Φοιτητής ο οποίος αποτυγχάνει δύο φορές σε δύο 
εξαμηνιαία μαθήματα χάνει την ιδιότητα του μεταπτυχια¬ 
κού φοιτητή και αποχωρεί από το ΠΜΣ. 

Στην αρχή κάθε ακαδημαϊκού εξαμήνου, μέσα σε τακτή 
προθεσμία κάθε μεταπτυχιακός φοιτητής εγγράφεται στο 
Τμήμα και δηλώνει τα μαθήματα που θα παρακολουθήσει 
στο εξάμηνο αυτό. 

Κάθε μάθημα θα διδάσκεται 3 ώρες εβδομαδιαίως από 
2 τουλάχιστον διδάσκοντες εφόσον είναι δυνατόν και θα 
πιστώνεται με 3 διδακτικές μονάδες. 

Η μεταπτυχιακή διπλωματική εργασία θα εκπονείται στο 
3ο ή 4ο εξάμηνο και πιστώνεται με 7 διδακτικές μονάδες 
και θα είναι ερευνητική εργασία υψηλοτέρου επιπέδου 
της διπλωματικής εργασίας του προπτυχιακού κύκλου 
σπουδών. 

Για κάθε εξάμηνο ερευνητικής απασχόλησης για από¬ 
κτηση ΔΔ ο φοιτητής θα πιστώνεται από την επιτροπή με 5 
διδακτικές μονάδες. 

Συμπερασματικά: 


ΜΑΕ στη Χημεία 2. Κβαντική και Υπολογιστική 


Χημεία 

κ/α Τίτλος μαθήματος 


Όρεςδιδ. Δ.Μ. 


ΜΧΑ 110 θεωρία Αυτοσυνεποϋς Πεδίου και Πεδίου 
Δυνάμενων 

ΜΧΑ 112 θεωρία Μοριακών Τροχιακών 
ΜΧΑ 213 Ειδικές Μέθοδοι Κβαντικής Χημείας 
ΜΧΑ 214 Ανάλυση και Σχεδιασμός Μοριακών Προ¬ 
τύπων 


3 

3 

3 

3 


ΜΧΑ 315 Ηλεκτρονικές, Ηλεκτρικές και Μαγνητικές 
ιδιότητες Μορίων 3 

ΜΧΑ 316 Εμπειρα Συστήματα στη Χημεία 3 

ΜΧ 700 Διπλωματική Εργασία 


3 

3 

3 

3 

3 

3 

7 


ΜΔΕ στη Χημεία 3. Βιοχημεία 

κ/α Τίτλος μαθήματος 


Ωρες διδ. Δ.Μ. 


ΜΧΟ 131 Χημεία και Μεταβολισμός Νουκλεϊνικών 

Οξέων - Αρχές Ανασυνδυασμού του ϋΝΑ 3 
ΜΧΟ 132 Χημεία και Μεταβολισμός Πρωτεϊνών 3 
ΜΧΟ 233 Χημεία και Βιοχημεία Αμινοξέων 3 

ΜΧΟ 234 Βιοτεχνολογία 3 

ΜΧΟ 335 Εργαστηριακές Τεχνικές στη Βιοχημεία 3 
ΜΧΟ 336 Προχωρημένη Κλινική Χημεία 3 

ΜΧ 700 Διπλωματική Εργασία 


ΜΔΕ στη Χημεία 4. Οργανική Χημεία 

κ/α Τίτλος μαθήματος Ορεςδιδ. Δ.Μ . 


ΜΧΟ 121 Συνθετική Οργανική Χημεία 
ΜΧΟ 122 Προχωρημένη Οργανική Χημεία 
ΜΧΟ 223 Οργανική Φασματοσκοπία 
ΜΧΟ 224 Φυσική Οργανική Χημεία 
ΜΧΟ 325 Ειδικά θέματα Οργανικής Χημείας 
ΜΧΟ 326 Χημεία Φυσικών προϊόντων 
ΜΧ 700 Διπλωματική Εργασία 


3 

3 

3 

3 

3 

3 

7 


α. για το ΜΔΕ απαιτείται η συμπλήρωση 25 διδακτικών 
μονάδων (6 μαθήματα χ 3 διδακτικές μονάδες + Διπλωμα¬ 
τική Εργασία 7 διδακτικών μονάδων = 25). 

β. για απόκτηση ΔΔ απαιτείται η συμπλήρωση 42 διδα¬ 
κτικών μονάδων για υποψήφιο που δεν έχει ΜΔΕ (4 μαθή¬ 
ματα χ 3 διδακτικές μονάδες + 6 εξάμηνα χ 5 διδακτικές 
μονάδες = 42), ενώ για υποψήφιο που έχει ΜΔΕ απαιτού¬ 
νται 45 διδακτικές μονάδες (6 μαθήματα χ 3 διδακτικές 
μονάδες + Διπλωματική Εργασία 7 διδακτικών μονάδων + 
4 εξάμηνα χ 5 διδακτικές μονάδες = 45). 

2. Κατάλογος Μαθημάτων Προγράμματος Μεταπτυχια- 
■κών Σπουδών (ΠΜΣ). 


ΜΔΕ στη Χημεία 5. Προχωρημένη Χημική Ανά- 
λύση 

κ/α Τίτλος μαθήματος Όρεςδιδ. ^Μ. 

ΜΧΥ 151 Προχωρημένη Ενόργανη Χημική Ανάλυση 3 3 

ΜΧΥ 152 Προχωρημένες Διαχωριστικές Τεχνικές 
στη Χημική Ανάλυση 

ΜΧΥ 253 Μέθοδοι Προχωρημένες Ηλεκτροανάλυσης 3 3 

ΜΧΥ 254 Σύγχρονες Μέθοδοι Χημικής Ανάλυσης 3 3 

ΜΧΥ 347 Ειδικά Κεφάλαια Φυσικοχημείας 3 3 

ΜΧΟ 325 Ειδικά θέματα Οργανικής Χημείας 3 3 

ΜΧ 700 Διπλωματική Εργασία ~ 7 

ΜΔΕ στη Χημεία 6. Χημεία περιβάλλοντος 


κ/α Τίτλος μαθήματος Ορεςδιδ· Δ.Μ. 

ΜΧΥ 155 Προχωρημένη Χημεία Περιβάλλοντος 3 3 

ΜΧΥ 347 Ειδικά Κεφάλαια Προχωρημένης Φυσικο- 

χημεΐας 3 3 

ΜΧΥ 291 Σύγχρονες Μέθοδοι Ταυτοποίησης και 

Ανάλυσης 3 3 

ΜΧΤ 171 Προχωρημένη Χημική Τεχνολογία 3 3 

ΜΧΥ 356 Προχωρημένος Ελεγχος Ρύπανσης Περι¬ 
βάλλοντος 3 3 

ΜΧΤ 375 Τεχνολογία Περιβάλλοντος 3 3 

ΜΧ 700 Διπλωματική Εργασία - 7 

ΜΔΕ στη Χημεία 7. Φυσική Χημεία Υλικών και 
Ηλεκτροχημεία 

κ/α Τίτλος μαθήματος Όρεςδιδ. Δ.Μ. 

ΜΧΥ 141 Προχωρημένη θερμοδυναμική 3 3 

ΜΧΥ 142 Ιονικές Δράσεις 3 3 

ΜΧΥ 243 Ηλεκτροδιακές δράσεις και Ηλεκτροκατά¬ 
λυση 3 3 

ΜΧΥ 244 Φυσικοχημεία Διεπκρανειών 3 3 

ΜΧΥ 245 Φυσικοχημεία Υλικών 3 3 

ΜΧΥ 246 Εφαρμοσμένη Ηλεκτροχημεία 3 3 

ΜΧ 700 Διπλωματική Εργασία - 7 

ΜΔΕ στη Χημεία 8. Χημική Τεχνολογία 

κ/α Τίτλος μαθήματος Όρεςδιδ. Δ.Μ. 

ΜΧΤ 171 Προχωρημένη Χημική Τεχνολογία 3 3 

ΜΧΤ 172 Προσομοίωση και Αριστοποίηση 3 3 

ΜΧΤ 273 Φαινόμενα Μεταφοράς 3 3 

ΜΧΤ 274 Ειδικά Χημικοτεχνολογικά θέματα 3 3 

ΜΧΤ 375 Τεχνολογία Περιβάλλοντος 3 3 

ΜΧΤ 244 Φυσικοχημεία Διεπκρανειών 3 3 

ΜΧ 700 Διπλωματική Εργασία - 7 

ΜΔΕ στη Χημεία 9. Χημεία και Τεχνολογία Πο¬ 
λυμερών 

κ/α Τίτλος μαθήματος Όρεςδιδ. Δ.Μ. 

ΜΧΤ 161 Αντιδράσεις Πολυμερισμού 3 3 

ΜΧΤ 162 Τάξεις Πολυμερών 3 3 

ΜΧΤ 263 Χαρακτηρισμός Πολυμερών 3 3 

ΜΧΤ 264 Τεχνολογία Πολυμερών 3 3 

ΜΧΤ 365 Ρεολογία Πολυμερών 3 3 

ΜΧΤ 366 Υφάνσιμες Ίνες 3 3 

ΜΧ 700 Διπλωματική Εργασία - 7 

ΜΔΕ στη Χημεία 10. Χημεία και Τεχνολογία 
Τροφίμων 

κ/α Τίτλος μαθήματος Όρεςδιδ.Δ.Μ. 


ΜΧΤ 181 Ειδικά θέματα Χημείας Τροφίμων 3 3 

ΜΧΥ 151 Ενόργανες Μέθοδοι στην Ανάλυση των 

Τροφίμων 3 3 

ΜΧΤ 282 Γεωργικές Βιομηχανίες 3 3 

ΜΧΟ 234 Βιοτεχνολογία 3 3 

ΜΧΤ 383 Μικροβιολογία Τροφίμων 3 3 

ΜΧΤ 384 Διασφάλιση ποιότητας τροφίμων 3 3 

ΜΧ 700 Διπλωματική Εργασία - 7 


ΕΠΙΛΕΓΟΜΕΝΑ ΜΑΘΗΜΑΤΑ 

κ/α Τίτλος μαθήματος Ορεςδιδ. Δ.Μ. 


ΜΧΑ107 Διδακτική της Χημείας 3 3 

ΜΧΑ108 Χημεία Διεγερμένων Καταστάσεων 3 3 

ΜΧΥ 247 Ειδικά Κεφάλαια Προχωρημένης Φυσικό- 

Χημείας 3 3 

ΜΧΤ 267 Χημεία Χρωμάτων- Βαφική 3 3 

ΜΧΤ 268 Τασενεργά - Απορρυπαντικά 3 3 

ΜΧΥ 347 Ειδικά Κεφάλαια Φυσικοχημείας 3 3 

ΜΧΟ 326 Χημεία Φυσικών Προπάντων 3 3 

ΜΧΟ 223 Οργανική Φασματοσκοπία 3 3 


Τα έξι πρώτα εξάμηνιαΐα μαθήματα που κατανέμνονται 
στα Α', Β' και Γ' εξάμηνα αντίστοιχα, αποτελούν μαθήματα 
ειδίκευσης. 

Τα μαθήματα του Α' εξαμήνου μαζί με τα δύο καθ’ υπό¬ 
δειξη μαθήματα αποτελούν τα μαθήματα που οδηγούν σε 
ΔΔ. 

3. Η διδακτική και ερευνητική απασχόληση των μετα¬ 
πτυχιακών φοιτητών που προσλαμβάνονται με ωριαία αντι¬ 
μισθία σύμφωνα με το άρθρο 28 παρ. 7 του Ν. 2083/92, οι 
πρακτικές ασκήσεις και οι κάθε άλλου είδους δραστηριό¬ 
τητες θα καθορίζονται από τη ΓΣΕΣ του Τμήματος Χη¬ 
μείας σύμφωνα με το νόμο. 

Άρθρο 7 

Αριθμός Εισακτέων 

Ο αριθμός εισακτέων ορίζεται σε 20 κατ’ έτος. 

Άρθρο 8 

Προσωπικό 

Το Τμήμα Χημείας διαθέτει ικανούς και δραστήριους 
ερευνητές, σε ευρύ φάσμα ειδικοτήτων Χημείας (102 
μέλη ΔΕΠ). Το προσωπικό του Τμήματος έχει μια συνεχή 
και σημαντική ερευνητική παρουσία στο διεθνή επιστημο¬ 
νικό χώρο. Από τα 102 μέλη ΔΕΠ που υπηρετούν σήμερα 
στο Τμήμα, 90 είναι των τριών υψηλοτέρων βαθμιδών, που 
σύμφωνα με το νόμο 2083/92 έχουν δικαίωμα να επιβλέ¬ 
πουν την εκπόνηση διδακτορικής διατριβής. 

Άρθρο 9 

Υλικοτεχνική Υποδομή 

Η υλικοτεχνική υποδομή του Τμήματος είναι ικανοποιη¬ 
τική (δύο κτίρια. Παλαιό και Νέο Χημείο). 

Το Τμήμα Χημείας διαθέται 10 νομοθετημένα εργαστή¬ 
ρια: Ανόργανης Χημείας, Εφαρμοσμένης Κβαντικής Χη¬ 
μείας, Οργανικής Χημείας, Βιοχημείας, Φυσικοχημείας, 
Αναλυτικής Χημείας, Ελέγχου Ρύπανσης του Περιβάλλο¬ 
ντος, Οργανικής Χημικής Τεχνολογίας, Γενικής και Ανόρ¬ 
γανης Χημικής Τεχνολογίας και Χημείας Τροφίμων. 

Έχει δημιουργηθεί βιβλιοθήκη με 200 σειρές περιοδι¬ 
κών και πάρα πολλών βιβλίων. Η βιβλιοθήκη του Τ μήματος 
είναι συνδεδεμένη με ηλεκτρονικό υπολογιστή με την Κε¬ 
ντρική Πανεπιστημιακή Βιβλιοθήκη οπότε υπάρχει άμεση 
πρόσβαση σε όλα τα διεθνή περιοδικά και βιβλία της Κε¬ 
ντρικής Βιβλιοθήκης. 




Αρθρο 10 

Διάρκεια Λειτουργίας 

Το Π.Μ.Σ. θα λειτουργήσει για χρονικό διάστημα δέκα 
(10) ετών. 

Αρθρο 11 

Κόστος Λειτουργίας 

Το συνολικό ετήσιο λειτουργικό κόστος του προγράμ¬ 
ματος υπολογίζεται σε 1.500.000 δραχμές. Το ποσό αυτό 
που θα ζητηθεί από το ΥΠΕΠΘ, θα είναι πέραν του ποσού 
που θα παίρνει το τμήμα σε προπτυχιακό επίπεδο από τις 
πιστώσεις του τακτικού προϋπολογισμού (που για το 1993 
ήταν 62.000.000) και του ΠΔΕ (που για το 1993 ήταν 
17.000.000 δραχμές). Επίσης ένα επιπλέον ποσό θα κα¬ 
λύπτεται και από τα ερευνητικά προγράμματα που θα χο¬ 
ρηγούνται σε μέλη ΔΕΠ του Τμήματος Χημείας. Τα ερευ¬ 
νητικά προγράμματα του Τμήματος Χημείας έχουν ως φο¬ 
ρείς την ΕΟΚ, το Υπουργείο Βιομηχανίας. Ενέργειας και 
Τεχνολογίας, το Υπουργείο Πρόνοιας και Κοινωνικών 
Ασφαλίσεων, το ΥΠΕΧΩΔΕ και διάφορες Βιομηχανίες. 

Άρθρο 12 

Εισδοχή Υποψηφίων 

1. Για να γίνει δεκτός ένας πτυχιούχος Τμήματος Χη¬ 
μείας ή συναφούς Τ μήματος ΑΕΙ στο ΠΜΣ του Τμήματος 
Χημείας, σύμφωνα με τα άρθρα 12 και 13 του Ν. 2083/92 
και ύστερα από τη συζήτηση που έγινε στις συνεδριάσεις 
της Γ.Σ.Ε.Σ. αριθμ. 2/5.11.92 και 11/15.6.93 πρέπει να 
συνεκτιμώνται αξιολογικά τα εξής κριτήρια: 

α. Ο γενικός βαθμός πτυχίου, θα πρέπει να είναι τουλά¬ 
χιστον «ΛΙΑΝ ΚΑΛΩΣ». 

β. Η βαθμολογία στα προπτυχιακά μαθήματα, τα σχετικά 
με το αντικείμενο του ΜΔΕ ή της διδακτορικής διατριβής, 
θα πρέπει να είναι τουλάχιστον «ΛΙΑΝ ΚΑΛΩΣ», 
γ. Η επίδοση σε προπτυχιακή διπλωματική εργασία, 
δ. Η πιθανώς υπάρχουσα ερευνητική δραστηριότητα, 
ε. Η καλή γνώση μιάς ξένης γλώσσας, κατά προτίμηση 
Αγγλικής. (Επιτυχής παρακολούθηση τουλάχιστον 3 εξα¬ 
μηνιαίων μαθημάτων στο Παν/μιο ή απόκτηση σχετικού 
πτυχίου). 

στ. Η προσωπικότητα του υποψηφίου, όπως θα εκτιμά- 
ται από συνέντευξη προς την επιτροπή επιλογής, η οποία 
θα συγκροτείται με απόφαση της Γ,Σ.Ε.Σ. 

2. Απαίτηση βασικών γνώσεων 

Όλοι οι μεταπτυχιακοί φοιτητές οφείλουν να κατέχουν 
το αντικείμενο των βασικών εκείνων μαθημάτων του Τμή¬ 
ματος Χημείας που είναι συναφή προς το ΜΔΕ που θα πα¬ 
ρακολουθήσουν. Αλλως υποχρεούνται να παρακολουθή¬ 
σουν και να εξεταστούν επιτυχώς στα μαθήματα που θα 
καθορίζονται για κάθε φοιτητή από την Επιτροπή Επιλο- 
γής. 

3. Μεταπτυχιακό Δίπλωμα Ειδίκευσης (ΜΔΕ) στη Χη- 

μεία . , 

α. Κάθε εργαστήριο μέσω του αντίστοιχοί! τομέα θα 
ανακοινώνει πριν από την προκήρυξη της επιλογής τον 
αριθμό των θέσεων που διαθέτει για μεταπτυχιακούς φοι- 
τητές για ΜΔΕ. Η προκήρυξη της επιλογής θα γίνεται κάθε 
Ιούνιο. Ο συνολικός αριθμός ως και η σύμμετρη κατανομή 
θέσεων ανά ειδικότητα θα καθορίζεται από την Γ.Σ.Ε.Σ. Η 


επιλογή θα γίνεται τον μήνα Σεπτέμβριο, 
β. Για την απόκτηση του ΜΔΕ απαιτούνται: 
ί. Διάρκεια σπουδών τουλάχιστον 4 εξάμηνα, 
ϋ. Συμπλήρωση τουλάχιστον 25 μεταπτυχιακών διδακτι- 
κών μονάδων. 

ϋί. Εκπόνηση μεταπτυχιακής εργασίας ερευνητικού πε¬ 
ριεχομένου. Η εργασία αυτή γίνεται υπά την εποπτεία 
ενός μέλους ΔΕΠ και εξετάζεται από τριμελή επιτροπή. 

Ο τελικός βαθμός του Μ.Δ.Ε. θα είναι ο μέσος όρος 
αφενός του βαθμού που προκύπτει από το μέσο όρο των 
βαθμών των μαθημάτων και αφετέρου του βαθμού της δι¬ 
πλωματικής εργασίας. Η διπλωματική εργασία θα βαθμο¬ 
λογείται από την τριμελή επιτροπή ύστερα από εισήγηση 
του επιβλέποντα καθηγητή. 

Η κλίμακα βαθμολογίας θα είναι από 0 έως 10 με ελάχι¬ 
στο προβιβάσιμο βαθμό το 6. 

4. Διδακτορικό Δίπλωμα (ΔΔ) στη Χημεία 
α. Κάθε Εργαστήριο μέσω του αντίστοιχού τομέα θα 
ανακοινώνει πριν από την προκήρυξη της επιλογής κάθε 
Ιούνιο τον αριθμό των θέσεων που διαθέτει για ΔΔ. Η επι¬ 
λογή των υποψηφίων για ΔΔ θα γίνεται μετά την επιτυχή 
τους εξέταση στα δύο πρώτα μαθήματα του αντίστοιχου 
ΜΔΕ. 

β. Η επιλογή εκ μέρους του υποψήφιου διδάκτορα του 
επιβλέποντα καθηγητή του, γίνεται μετά απά ενημέρωσή 
του από όσα μέλη ΔΕΠ των τριών ανώτερων βαθμιδών εκ¬ 
δηλώσουν ενδιαφέρον και είναι σχετικά με το αντικείμενο 
όπου επιθυμεί να εκπονήσει τη διατριβή του. 

γ. Υποψήφιος που ενδιαφέρεται για εκπόνηση διδακτο¬ 
ρικής διατριβής υποβάλλει αίτηση στη Γραμματεία του 
Τμήματος, μαζί με πιστοποιητικό αναλυτικής βαθμολογίας 
του βασικού πτυχίου, βεβαίωση επιτυχούς εξέτασης και 
βαθμολογίας των μεταπτυχιακών μαθημάτων και βιογρα- 
φικό σημείωμα. 

δ. Οι αιτήσεις στέλνονται στην επιτροπή επιλογής μαζί 
και με εισήγηση του προτεινδμενου επιβλέποντα καθη¬ 
γητή. Η επιτροπή αποφαίνεται για το κριτήριο στ της πα¬ 
ραγράφου 1 του άρθρου αυτού. 

Τα κριτήρια επιλογής που αναφέρονται ανωτέρω (στο 
άρθρο 12 παρ. 4 εδαφ. γ και δ) για την απόκτηση Διδακτο¬ 
ρικού Διπλώματος θα ισχύουν μόνο για τις τυχόν υπάρχου- 
σες κενές θέσεις, δεδομένου ότι όλοι οι μεταπτυχιακοί 
φοιτητές, βάσει του Νόμου μπορούν να συνεχίσουν για 
απόκτηση Δ.Δ. 

ε. Η Γ.Σ.Ε.Σ. του Τμήματος κρίνει αν ο υποψήφιος εκ¬ 
πληρώνει τις προϋποθέσεις για εκπόνηση διδακτορικής 
διατριβής με βάση όλα τα κριτήρια και στη συνέχεια ορίζει 
τριμελή συμβουλευτική επιτροπή από μέλη ΔΕΠ, ένα από 
τα οποία ορίζεται ως επιβλέπων και ανήκει στη βαθμίδα 
του καθηγητή ή αναπληρωτή καθηγητή ή επίκουρου καθη¬ 
γητή του Τμήματος. Από τα άλλα δύο μέλη, το ένα μπορεί 
να είναι λέκτορας του οικείου Τ μήματος, εφόσον είναι μό¬ 
νιμος ή έχει τουλάχιστον τριετή θητεία ή είναι ερευνητής 
αναγνωρισμένου ερευνητικού κέντρου ή ιδρύματος. 

ζ. Η συμβουλευτική επιτροπή σε συνεργασία με τον 
υποψήφιο καθορίζει το θέμα της διατριβής, μέσα σε ένα 
τρίμηνο από τον ορισμό της και το θέμα αυτό ανακοινώνε¬ 
ται στην πρώτη συνεδρίαση της Γ.Σ.Ε.Σ. Επίσης η συμβου¬ 
λευτική επιτροπή καθορίζει από το ΠΜΣ τα δύο μεταπτυ¬ 
χιακά μαθήματα που ο υποψήφιος θα πρέπει να παρακο¬ 
λουθήσει. 

η. Κατά το χρονικό διάστημα μεταξύ 1 /9 και 31/10 θα 

υποβάλλεται στο Δ.Σ. του Τμήματος για το έτος που πέ¬ 
ρασε Έκθεση Προόδου της Συμβουλευτικής Επιτροπής, 
στην οποία θα επισυνάπτεται περίληψη των αποτελεσμά¬ 
των της ερευνητικής εργασίας. Με βάση την ημερομηνία 
κατάθεσης της Έκθεσης, τα αποτελέσματα θα θεωρού¬ 
νται κατοχυρωμένα στη διεθνή βιβλιογραφία. Ο υποψή¬ 
φιος δεν δικαιούται να δημοσιεύει αποτελέσματα της ΔΔ ή 
να συμμετέχει σε Συνέδριο ανακοινώντας αποτελέσματα 
της ΔΔ χωρίς την έγγραφη άδεια του επιβλέποντα καθη¬ 
γητή. 

θ. Οι υποψήφιοι θα είναι απαλλαγμένοι από διοικητικά 
καθήκοντα και δεν θα έχουν άλλη απασχόληση (δηλαδή 
εργαστηριακές ασκήσεις και επιτηρήσεις), εκτός αν οι 
ίδιοι επιθυμούν και εγκρίνει ο Τομέας, οπότε και είναι δυ¬ 
νατό να αμείβονται σύμφωνα με όσα αναφέρονται στο άρ¬ 
θρο 28 παράγραφος 7 του Ν. 2083/92. 

ι. Για το ΔΔ απαιτούνται περάτωση και επιτυχής εξέταση 
των δύο μαθημάτων του Α’ εξαμήνου, ως και των δύο καθ’ 
υπόδειξη μαθημάτων από το σύνολο του προγράμματος 
του ΠΜΣ. 

κ. Η διάρκεια σπουδών για απόκτηση ΔΔ είναι τουλάχι¬ 
στον 8 εξάμηνα. Σε περίπτωση φοιτητή με ΜΔΕ ή άλλο 
ισοδύναμο ΜΔΕ η διάρκεια για απόκτηση ΔΔ θα είναι του¬ 
λάχιστον 4 εξάμηνα. 

λ. Σε περίπτωση φοιτητή με ΜΔΕ από άλλο Τμήμα ή Πα¬ 
νεπιστήμιο ή Ερευνητικό Κέντρο αναγνωρίζονται τα αντί¬ 
στοιχα μαθήματα - μονάδες από τη μεταπτυχιακή Επι¬ 
τροπή Επιλογής. 

μ. Με απόφαση της Γ.Σ.Ε.Σ. θα μπορεί κάποιος υποψή¬ 
φιος διδάκτορας να εκτελεί τμήμα ή όλο το πειραματικό 
μέρος της διατριβής του εκτός του Τμήματος, όπως στο 
Ε.Ι.Ε., στο Κ.Π.Ε. «ΔΗΜΟΚΡΙΤΟΣ», στο Ινστιτούτο Σιτη¬ 
ρών, στο Ινστιτούτο Οίνου κλπ. 

ν. Η συμβουλευτική επιτροπή μετά την αξιολόγηση του 
επιστημονικού έργου του υποψήφιου και εφόσον κρίνει 
ότι τούτο έχει ολοκληρωθεί, επιτρέπει τη συγγραφή της 
διατριβής. Η διατριβή δακτυλογραφείται σε κόλλες Α4, 
στη μια όψη, σε 7 τουλάχιστον αντίτυπα. 

ξ. Η περαιτέρω διαδικασία και η τελική κρίση γίνεται από 
7μελή επιτροπή, όπως ο Νόμος ορίζει. 

ο. Η πρόταση της συμβουλευτικής επιτροπής για τα 
υπόλοιπα μέλη της εξεταστικής επιτροπής γνωστοποιεί¬ 
ται, πριν τη συζήτηση στη Γ.Σ.Ε.Σ. στον υποψήφιο ο 
οποίος έχει το δικαίωμα έγγραφης παρέμβασης. 

π. Η ανάπτυξη της διατριβής γίνεται δημόσια και το 
ακροατήριο εκτός από την επταμελή εξεταστική επι¬ 
τροπή, έχει δικαίωμα να κάνει μόνο διευκρινιστικές ερω¬ 
τήσεις και όχι ερωτήσεις που αποσκοπούν στον έλεγχο 
των γνώσεων του υποψηφίου. Μετά τη διαδικασία αυτή, ο 
υποψήφιος εξετάζεται μόνο από την επταμελή επιτροπή, 
με τη δυνατότητα παρουσίας και του ακροατηρίου. 

ρ. Για την έγκριση της διατριβής απαιτείται η σύμφωνη 
γνώμη 5 τουλάχιστον μελών της Επιτροπής. Η έγκριση της 
ΔΔ γίνεται χωρίς βαθμολογία. 

σ. Η εκτύπωση της διατριβής και τα σχετικά με την ανα¬ 
γόρευση των διδακτόρων, μετά την έγκρισή της από την 
επταμελή εξεταστική επιτροπή, θα γίνονται όπως περι- 
γράφεται στον εσωτερικό κανονισμό εκπόνησης διδακτο¬ 
ρικής διατριβής. 

τ. Σε περίπτωση μη έγκρισης της ΔΔ από την επταμελή 
εξεταστική επιτροπή με απόφαση της Γ.Σ.Ε.Σ. ύστερα 
από γραπτή εισήγηση της τριμελούς επιτροπής θα μπορεί 


να απονέμεται στον υποψήφιο Μεταπτυχιακό Δίπλωμα 
στην αντίστοιχη ειδίκευση. Προϋπόθεση για να απονεμη- 
θεί στην περίπτωση αυτή Μεταπτυχιακό Δίπλωμα είναι ο 
υποψήφιος να έχει συγκεντρώσει 42 ΔΜ ως εξής: 12 ΔΜ 
από τα 4 (τέσσερα) μαθήματα των δύο πρώτων εξαμήνων 
(4x3=12), και 30 ΔΜ από τα επόμενα 6 εξάμηνα έρευνας 
(6x5=30). 

Αρθρο 13 

Μεταβατικές Διατάξεις 

Για την επίλυση οποιουδήποτε ζητήματος σχετικά με τις 
μεταπτυχιακές σπουδές αρμόδια είναι η Γεν. Συνέλευση 
με την ειδική σύνθεση όπως προβλέπεται στο Ν. 2083/92 
που αποφασίζει μετά από εισήγηση της Επιτροπής Επιλο¬ 
γής, η οποία ορίζεται από τη Γ.Σ. με την ειδική σύνθεσή 
της στην αρχή κάθε ακαδημαϊκού έτους. 

Οι υποψήφιοι διδάκτορες που θα εκπονούν τη διατριβή 
τους στην ειδίκευση του προγράμματος κατά τη δημο¬ 
σίευση της Απόφασης αυτής, θα ενταχθούν αυτοδίκαια 
στο πρόγραμμα και θα ακολουθήσουν τη διαδικασία που 
προβλέπεται σ* αυτό. Τα προβλήματα που τυχόν θα ανα- 
κύψουν από την ένταξη αυτή θα ρυθμιστούν με απόφαση 
της Γ.Σ.Ε.Σ. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουαρίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β7/47 (2) 

Έγκριση Π.Μ.Σ. του τμήματος θεατρικών Σπουδών του 

Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/92 «Εκσυγχρονι¬ 
σμός της Ανωτάτης Εκπαίδευσης». 

β) Του άρθρου 29 του Ν. 1558/1985, όπως αυτό τροπο¬ 
ποιήθηκε με το άρθρο 27 του Ν. 2081 /1992 (τ. Α’ 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
Κρατικού Προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ. 120 και ΚΑΕ 5229 με αντίστοιχη αύ¬ 
ξηση του προϋπολογισμού του Πανεπιστημίου Αθηνών, 
αποφασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του Τμήματος θεατρικών Σπουδών του 
Πανεπιστημίου Αθηνών, το οποίο κατάρτισε η Γ ενική Συ¬ 
νέλευση Ειδικής Σύνθεσης του παραπάνω τμήματος στη 
συνεδρίαση 10.2.1993 και ενέκρινε η Σύγκλητος Ειδικής 
Σύνθεσης στη συνεδρίαση της αριθ. 14/17.6.1993 και το 
οποίο έχει ως εξής: 



Αρθρο 1 

Γενικές διατάξεις 

Το Τμήμα θεατρικών Σπουδών του Πανεπιστημίου Αθη¬ 
νών οργανώνει και λειτουργεί Π.Μ.Σ., σύμφωνα με τις Πα¬ 
τάξεις της παρούσης απόφασης και τις διατάξεις των άρ¬ 
θρων 10 μέχρι 12 του Ν. 2083/1992. 

Αρθρο 2 

Αντικείμενο και σκοποί 

Αντικείμενο και σκοποί του Προγράμματος αυτού είναι: 
α) προώθηση και εντατικοποίηση των θεατρικών σπου¬ 
δών, οι οποίες ως τώρα δεν υπήρχαν στην Ελλάδα, με επί¬ 
κεντρο την ιστορία και θεωρία του Ελληνικού θεάτρου, β) 

Η προώθηση της επιστημονικής έρευνας με τη σύνταξη 
άρθρων, διδακτορικών διατριβών, μονογραφιών, την έκ¬ 
δοση κειμένων, τη συγκρότηση ειδικής βιβλιογραφίας, 
κ.α. γ) Η κατάρτιση ειδικευμένων στελεχών για τα τρία θε- 
ατρολογικά τμήματα που λειτουργούν σε ΑΕΙ της χωράς, 
δ) Η καλλιέργεια της θεατρικής μόρφωσης, που πρέπει να 
πλαισιώνει την έντονη θεατρική δραστηριότητα της χωράς 
και αποτελεί προϋπόθεση αυτής, ε) Η ανταπόκριση σ ένα 
έντονο κοινωνικό ενδιαφέρον για το θεατρικό φαινόμενο 
γενικότερα, στ) Η διερεύνηση και προβολή της Ελληνικής 
θεατρικής κληρονομιάς. 

Άρθρο 3 

Μεταπτυχιακοί τίτλοι 

Το Π.Μ.Σ. ΤΟΥ Τ.Θ.Σ. χορηγεί δύο μεταπτυχιακούς τί¬ 
τλους: 1) το μεταπτυχικακό δίπλωμα (πρώτος κύκλος 
σπουδών) και 2) το διδακτορικό δίπλωμα (δεύτερος κύ¬ 
κλος σπουδών). Η κατοχή μεταπτυχιακού διπλώματος εί¬ 
ναι προϋπόθεση για την ανάληψη ερευνητικού θέματος 
για διδακτορική διατριβή. 


Άρθρο 4 

Υποψήφιοι για το Π.Μ.Σ. 

Δεκτοί στο Π.Μ.Σ. μπορούν να γίνουν: α)πτυχιούχοι των 

ΤΘΣ των Ελληνικών ΑΕΙ, β) των Τμημάτων Φιλολογίας, 
Ιστορίας και Αρχαιολογίας, Φιλοσοφίας/Παιδαγωγικής και 
Ψυχολογίας, Αγγλικής, Γαλλικής και Γερμανικής Γλωσσάς 
και Φιλολογίας, καθώς και γ) θεατρολογικών Τμημάτων 
της Αλλοδαπής (αναγνώριση διπλώματος από το ΔΙΚΑ- 
ΤΣΑ). 

Άρθρο 5 

Χρονική διάρκεια σπουδών 

δ) Χρονική διάρκεια του προγράμματος ε'ιναι για τον 
πρώτο κύκλο τέσσερα (4) εξάμηνα, για το δεύτερο κύκλο 
τουλάχιστον έξι (6) εξάμηνα. 

Άρθρο 6 

Πρόγραμμα Μαθημάτων - Σπουδαστικές Υποχρεώσεις 
Το πρόγραμμα του πρώτου κύκλου ΠΜΣ προβλέπει τα 
εξής* 

1) Την παρακολούθηση έξι (6) τρίωρων μαθημάτων, κα¬ 
τανεμημένα στα τρία πρώτα Εξάμηνα. 2) Τη σύνταξη και 
παρουσίαση δύο (2) ερευνητικών - φροντιστηριακών ερ¬ 
γασιών σε κάθε Εξάμηνο από αυτά. 3) Την εκπόνηση δι¬ 
πλωματικής εργασίας με ερευνητικό χαρακτήρα στο τέ¬ 
ταρτο Εξάμηνο. 4) Τη μελέτη και αφομοίωση διεθνούς θε- 


ατρολογικής βιβλιογραφίας, η οποία ελέγχεται με τελικές 

εξετάσεις. . 

Για τη λήψη του μεταπτυχιακού διπλώματος είναι απα¬ 
ραίτητα. α) η επιτυχής εξέταση στα διδασκόμενα μαθή¬ 
ματα β) η σύνταξη των 6 ερευνητικών - φροντιστηριακών 
εργασιών, γ) η συγγραφή διπλωματικής εργασίας που κρι- 
νεται από τριμελή επιτροπή, δ) η επιτυχής εξέταση στη 
διεθνή θεατρολογική βιβλιογραφία. 

Οι διδακτικές μονάδες ορίζονται σε δύο (2) για κάθε τρ - 
ωρο μάθημα, σε τρεις (3) για κάθε ερευνητική - φροντι¬ 
στηριακή εργασία και σε δέκα (10) για τη διπλωματική ερ- 
γασία. 

Τα προσφερόμενα μαθήματα για το Μ.Π.Σ. είναι τα 

1. Ειδικά θέματα του θεάτρου της Αρχαιότητας (Α - 

2. Ειδικά θέματα της ιστορίας του Ευρωπαϊκού θεάτρου 

3. Ειδικά θέματα της ιστορίας του νεοελληνικού θεά¬ 
τρου (Α' - Δ'). . 

4. Ειδικά θέματα της Ευρωπαϊκής Δραματολογίας (Α 

5. Ειδικά θέματα της θεωρίας του θεάτρου (Α - Β). 

6. Ειδικά θέματα της θεωρίας του δράματος (Α - Β). 

7. Ειδικά θέματα της θεωρίας της λογοτεχνίας (Α - Β). 

8. Ειδικά θέματα της ιστορίας της νεοελληνικής λογοτε¬ 
χνίας (Α’ - Β'). 

9. Ειδικά θέματα της ιστορίας της τέχνης (Α - Β). 
Στο δεύτερο κύκλο σπουδών, που έχει ως στόχο την εκ¬ 
πόνηση διδακτορικής διατριβής, η τριμελής συμβουλευ¬ 
τική επιτροπή δύναται κατά περίπτωση να υποδείξει στον 
υποψήφιο διδάκτορα την παρακολούθηση ειδικών μαθη¬ 
μάτων ανά διδακτικό εξάμηνο, ενώ παράλληλα ο τελευ¬ 
ταίος θα καθοδηγείται στην έρευνα και τη σύνταξη της 
διατριβής του. 


Άρθρο 7 

Αριθμός εισακτέων 

Ως ανώτατος αριθμός φοιτητών του πρώτου κύκλου 
ΠΜΣ ορίζονται δεκαοκτώ (18) μεταπτυχιακοί φοιτητές. 
Κατά τα δύο πρώτα έτη της λειτουργίας του Π.Μ.Σ. ο ανω¬ 
τέρω αριθμός των εισακτέων μπορεί να είναι μεγαλύτε¬ 
ρος. Με απόφαση της Γ.Σ.Ε.Σ. ο τελικός αριθμός μπορεί 
να επαναπροσδιοριστεί, ανάλογα με τις εκάστοτε δυνατό¬ 
τητες του ΤΘΣ. 

Αρθρο 8 
Προσωπικό 

Το Π Μ.Σ. καλύπτεται εξ ολοκλήρου από το υπάρχον 
δυναμικό μελών Δ.Ε.Π. του ΤΘΣ, που ε’ιναι αυτή τή στιγμή 
4 καθηγητές και 3 λέκτορες. 

Άρθρο 9 

Υλικοτεχνική υποδομή 

Η υπάρχουσα υλικοτεχνική υποδομή (δύο αίθουσες, βι¬ 
βλιοθήκη του Εργαστηρίου θεατρολογίας με περ. 4.000 
τόμους νίθΕΟ ΡΠΟϋΕΟΤΟΠ, δύο επιδιασκόπια, τρία επι- 
σκόπια, ΟΟΜΡυΤΕΠ 386 3Χ με ΙΑΖΕΗ ΡΒΙΝΤΕΗ, δύο μα¬ 
γνητόφωνα) ανταποκρίνονται στις διδακτικές ανάγκες του 
Π.Μ.Σ. 

Αρθρο 10 

Έναρξη και χρονική διάρκεια Π.Μ.Σ. 

Το Π.Μ.Σ. αρχίζει τη λειτουργία του στο χειμερινό εξά¬ 
μηνο 1994/95 (Σεπτ. 1994). Η συνολική χρονική διάρκεια 
του παρόντος Π.Μ.Σ. θα είναι δέκα (10) χρόνια. 

Άρθρο 11 
Κόστος λειτουργίας 

Για την άρτια λειτουργία του Π.Μ.Σ. θα απαιτηθούν: 

1. Ενίσχυση της βιβλιοθήκης του ΤΘΣ με σύγχρονη ξε¬ 
νόγλωσση βιβλιογραφία, απαραίτητη για το Π.Μ.Σ. Σύνολο 
δρχ. 2.000.000. Η δαπάνη αυτή είναι εφ' άπαξ. 

2. Το ετήσιο λειτουργικό κόστος του Π.Μ.Σ. ανέρχεται 
στο ποσό των 1.500.000 δρχ. (για το συνεχή εμπλουτισμό 
της βιβλιοθήκης με ειδική ξενόγλωσση και ελληνική βι¬ 
βλιογραφία, κάλυψη τρεχουσών δαπανών, για την προμή¬ 
θεια εποπτικού υλικού, φωτοτυπικού χάρτου, γραφικής 
ύλης κτλ.). 

Μόνη πηγή χρηματοδοτήσεως για τα ανώτερα είναι το 
ΥΠΕΠΘ. 

Άρθρο 12 

Μεταβατικές διατάξεις 

Μέχρις ότου καταρτισθεί από το Πανεπιστήμιο Αθηνών 
και εγκριθεί από το ΥΠΕΠΘ ο εσωτερικός κανονισμός λει¬ 
τουργίας του, ο οποίος ρυθμίζει και τα σχετικά με τον κα¬ 
νονισμό του Π.Μ.Σ. (άρθρ. 5, παρ. 3 εδ ζ του Ν. 2083/ 
1992), ό,τι αφορά τις λεπτομέρειες της λειτουργίας του 
Π.Μ.Σ. του ΤΘΣ θα ρυθμίζεται από τον Εσωτερικό Κανονι¬ 
σμό του Π.Μ.Σ. του ΤΘΣ και κατά περίπτωση από αποφά¬ 
σεις της Γ.Σ.Ε.Σ. του Τμήματος. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1994 

Ο ΥΠΟΥΡΓΟΣ 

ΔΗΜ. ΦΑΤΟΥΡΟΣ 

- ♦- 

Αριθ^Φ1/Ε/2308 (3) 

Τροποποίηση της 4565/8.6.93 Υπουργικής απόφασης 
(ΦΕΚ 438/τ. Β’) «Ρύθμιση των θεμάτων οργάνωσης, 
λειτουργίας, υπηρεσιακής και πειθαρχικής κατάστασης 
του προσωπικού, των προσόντων και των θεμάτων πει¬ 
θαρχικού δικαίου των ιδιοκτητών ή εκπροσώπων των 
Ι.Ε.Κ. τωνΝ.Π.Ι.Δ. ή Ιδιωτών και των θεμάτων της διαδι¬ 
κασίας διεξαγωγής των εξετάσεων και της εκδόσεως 
των τίτλων κατάρτισης των Ι.Ε.Κ. αυτών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/92 (ΦΕΚ 18/τ. Α’) «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις» όπως τροποποιήθηκε και ισχύει. 


2. Την αριθ. 4565/8.6.93 Υπουργική απόφαση (ΦΕΚ 
438/τ. Β’). 

3. Την αριθ. 5/7.2.94 πράξη του Δ.Σ. του Ο.Ε.Ε.Κ. 

4. Την αριθ. Η. 11086/4.11.93 (ΦΕΚ 842/τ. Β’) από¬ 
φαση Πρωθυπουργού και Υπουργού Παιδείας «Αρμοδιό¬ 
τητες Υφυπουργών ΥΠ.Ε.Π.Θ.». 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Ν.Π.Δ.Δ. «Οργανισμός Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.)», αποφασίζουμε: 

Τροποποιούμε την ανωτέρω Υπουργική απόφαση 
4565/8.6.93 (ΦΕΚ 438/τ. Β’) ως εξής: 

Α. Οι παράγραφοι 3 και 4 του άρθρου 11 αυτής αναριθ- 
μούνται αντίστοιχα σε 4 και 5. 

Β. Στο άρθρο 11 αυτής προστίθεται παράγραφος 3 ως 
εξής: 

3. Ο καταρτιζόμενος σε ιδιωτικό Ι.Ε.Κ., που επιθυμεί 
μεταγγραφή σε δημόσιο Ι.Ε.Κ. ή σε άλλο ιδιωτικό Ι.Ε.Κ., 
υποβάλλει στο Ι.Ε.Κ. που φοιτά, κοινή αίτηση όπου ανα- 
φέρεται η σειρά προτιμήσεών του καθώς και τα δικαιολο- 
γητικά που απαιτούνται, εντός πέντε (5) ημερών από την 
λήξη των μαθημάτων του εξαμήνου κατάρτισης. 

Η αίτηση διαβιβάζεται στη Δ/νση Κατάρτισης της Κε¬ 
ντρικής Υπηρεσίας του Ο.Ε.Ε.Κ., συνοδευόμενη από τα 
παρακάτω δικαιολογητικά: 

α. Αντίγραφο του τίτλου σπουδών (απολυτήριο ή πτυχίο) 
με το οποίο ο καταρτιζόμενος γράφτηκε στο ιδιωτικό 
Ι.Ε.Κ. 

β) Φωτοτυπία του Δελτίου αστυνομικής ταυτότητας ή 
διαβατηρίου του καταρτιζομένου. 

γ) Βεβαίωση Ι.Κ.Α. ή Δημόσιας Υπηρεσίας, στην οποία 
θα αναγράφεται η προϋπηρεσία (ημερομίσθια ή έτη) που 
τυχόν πραγματοποίησε ο υποψήφιος σε συγκεκριμένο 
επάγγελμα και ειδικότητα ή βεβαίωση Δημόσιας Οικονομι¬ 
κής Υπηρεσίας (Δ.Ο.Υ.) στην οποία θα αναγράφεται ο 
χρόνος άσκησης συγκεκριμένης επιτήδευσης από τον κα¬ 
ταρτιζόμενο. 

Η απόδειξη της προϋπηρεσίας είναι στην αποκλειστική 
ευθύνη του καταρτιζόμενου. 

δ) Πιστοποιητικό οικογενειακής κατάστασης, προκειμέ- 
νου για τέκνο πολύτεκνης οικογένειας. 

Από τα παραπάνω δικαιολογητικά τα υπό στοιχεία «α» 
και «β» είναι υποχρεωτικά. 

Η ικανοποίηση της αίτησης μετεγγραφής στα δημόσια 
Ι.Ε.Κ. πραγματοποιείται με τα ακόλουθα κριτήρια: 

I. Τα συνολικά μόρια που προκύπτουν αφού ληφθούν 
υπόψη τα παρακάτω: 

α. Ο βαθμός του τίτλου σπουδών. Τα μόρια που δίνει ο 
τίτλος είναι τόσα, όσα ο γενικός βαθμός, με μετατροπή 
του κλασματικού μέρους σε δεκαδικό. 

Σε περίπτωση που ο βαθμός του τίτλου σπουδών είναι 
εκφρασμένος σε κλίμακα διαφορετική από την εικόσα- 
βάθμια, θα γίνεται αναγωγή του σε εικοσαβάθμια κλίμακα. 

β. Η πιστοποιούμενη προϋπηρεσία στην ειδικότητα, είτε 
στο δημόσιο, είτε στον ιδιωτικό τομέα. 

Για κάθε 200 ημερομίσθια, στρογγυλοποιούμενα στην 
πλησιέστερη 200άδα ή ανά ένα έτος υπηρεσίας στρογγυ- 
λοποιούμενο στο πλησιέστερο ακέραιο έτος, 5 μόρια, με 
ανώτατο όριο τα 20. 

γ. Η ηλικία του καταρτιζόμενου 2 μόρια ανά έτος, από το 
19ο, με ανώτατο όριο τα 6 όρια. Ως αφετηρία υπολογίζε¬ 
ται η 1 η Ιανουάριου του έτους γέννησης. 

δ. Η ιδιότητα του τέκνου πολύτεκνης οικογένειας, όπως 
αυτή αποδεικνύεται από πιστοποιητικό Δήμου ή Κοινότη¬ 
τας ή επίσημο έγγραφο της Ένωσης Πολυτέκνων Ελλά¬ 
δος, 5 μόρια. 

II. Τη σειρά προτίμησης που αναγράφεται στην αίτηση 
μετεγγραφής του καταρτιζομένου. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 11 Φεβρουάριου 1994 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




